ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 56.81 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.25 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
56,81,32,750
ഉടൻ ലഭ്യമാക്കുന്നത്
1,09,32,960
ഉപഭോഗം
55,11,51,992
ബാക്കിയുള്ളത്
2,25,52,523
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 56.81 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 1,09,32,960 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 55,11,51,992 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.25 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
2021-22 ലെ ഖാരീഫ് വിപണന കാലയളവിൽ  നെല്ല് സംഭരണത്തിലൂടെ ഏകദേശം 11.57 ലക്ഷം കർഷകർക്ക് പ്രയോജനം ലഭിച്ചു.
ന്യൂഡൽഹി: നവംബർ 09, 2021
2021-22 ലെ ഖാരീഫ് വിപണന കാലയളവിൽ ചണ്ഡീഗഡ്, ഗുജറാത്ത്, ഹരിയാന, ഹിമാചൽ പ്രദേശ്, ജമ്മു & കശ്മീർ, പഞ്ചാബ്, ഉത്തർപ്രദേശ്, ഉത്തരാഖണ്ഡ്, തെലങ്കാന, രാജസ്ഥാൻ, കേരളം, തമിഴ്നാട്, ബിഹാർ എന്നീ സംസ്ഥാനങ്ങൾ/കേന്ദ്രഭരണ പ്രദേശങ്ങളിൽ നിന്ന് 08.11.2021 വരെ 209.52 ലക്ഷം മെട്രിക് ടൺ നെല്ല് ഭക്ഷ്യ പൊതുവിതരണ വകുപ്പ് സംഭരിച്ചു.
ഇതിന്റെ ഫലമായി 41,066.80 കോടി രൂപ താങ്ങു വിലയായി നൽകിക്കൊണ്ട് ഏകദേശം 11.57 ലക്ഷം കർഷകർക്ക് പ്രയോജനം ലഭിച്ചു.
2021-22 ലെ ഖാരിഫ് വിപണന സീസണിൽ  കർഷകരിൽ നിന്ന് താങ്ങുവില നിരക്കിൽ നെല്ല് സംഭരണം മുൻ വർഷങ്ങളിലെ പോലെ സുഗമമായി പുരോഗമിക്കുന്നു.
IE /SKY
യുവജനകാര്യ, കായിക മന്ത്രാലയം
പുതുക്കിയതോ പുതിയതോ ആയ എല്ലാ കായിക പരിശീലന സൗകര്യങ്ങൾക്കും കായിക താരങ്ങളുടെ പേരിടാൻ കായിക മന്ത്രാലയം തീരുമാനിച്ചു
സ്പോർട്സ് അതോറിറ്റി ഓഫ് ഇന്ത്യയ്ക്ക് കീഴിൽ, പുതിയതോ പുതുക്കിയതോ ആയ എല്ലാ പരിശീലന സൗകര്യങ്ങൾക്കും രാജ്യത്തെ പ്രശസ്തരായ കായിക താരങ്ങളുടെ പേരിടാൻ കായികമന്ത്രാലയ തീരുമാനം. ഇവർ രാജ്യത്തിന് നൽകിയ സംഭാവനകളെ ആദരിക്കുന്നതിന്റെ ഭാഗമായാണ് ഈ നീക്കം.
രാജ്യത്ത് ഒരു കായിക സംസ്കാരം വളർത്തുന്നതിനായി, നമ്മുടെ കായിക താരങ്ങൾക്ക് അവർ അർഹിക്കുന്ന ആദരവ് ലഭിക്കുന്നുണ്ട് എന്ന് ഉറപ്പാക്കേണ്ടത് ഉണ്ടെന്ന് കേന്ദ്ര യുവജനകാര്യ കായിക മന്ത്രി ശ്രീ കിരൺ റിജിജു അഭിപ്രായപ്പെട്ടു. എങ്കിൽ മാത്രമേ കായിക മേഖലയെ നമ്മുടെ യുവജനങ്ങൾ ഗൗരവപരമായി കാണൂ എന്നും അദ്ദേഹം ചൂണ്ടിക്കാട്ടി.
നിലവിൽ മത്സരരംഗത്ത് ഉള്ളതോ വിരമിച്ചത് ആയ എല്ലാ കായികതാരങ്ങൾക്കും സമാധാനത്തോടെയും അഭിമാനത്തോടെയും ജീവിക്കാൻ ആവശ്യമായ സൗകര്യങ്ങൾ ഭരണകൂടം ഉറപ്പു വരുത്തുന്നുണ്ട്. നമ്മുടെ കായികതാരങ്ങളോടുള്ള ഭരണകൂടത്തിന്റെ പ്രതിജ്ഞാബദ്ധതയാണ് കായിക പരിശീലന സൗകര്യങ്ങൾക്ക് അവരുടെ പേര് നൽകുന്നതിലൂടെ ഭരണകൂടം വെളിവാകുന്നതെന്നും ശ്രീ റിജിജു വ്യക്തമാക്കി.
നൈപുണ്യ വികസന, സംരംഭക
മന്ത്രാലയം
പ്രധാനമന്ത്രി ദേശീയ അപ്രന്റീസ്ഷിപ്പ് മേള ശ്രീ ധർമേന്ദ്ര പ്രധാൻ ഉദ്ഘാടനം ചെയ്തു
ന്യൂ ഡൽഹി: ഏപ്രിൽ 21, 2022
പ്രധാനമന്ത്രിയുടെ നൈപുണ്യ ഇന്ത്യാ ദൗത്യത്തിന് ഉത്തേജനം നൽകിക്കൊണ്ട്, കേന്ദ്ര നൈപുണ്യ വികസന, സംരംഭകത്വ മന്ത്രി ശ്രീ ധർമേന്ദ്ര പ്രധാൻ ഇന്ന് രാജ്യത്തെ 700-ലധികം സ്ഥലങ്ങളിൽ സംഘടിപ്പിച്ചിട്ടുള്ള ദേശീയ അപ്രന്റീസ്ഷിപ്പ് മേള ഡിജിറ്റലായി ഉദ്ഘാടനം ചെയ്തു.
യുവാക്കളെ നൈപുണ്യമുള്ളവരാക്കുന്നതിനും അവരുടെ നൈപുണ്യ ശേഷി കൂടുതൽ മെച്ചപ്പെടുത്തുന്നതിനും പ്രതിശീർഷ സാമ്പത്തിക ഉൽപ്പാദനക്ഷമത വർധിപ്പിക്കുന്നതിനും, ദേശീയ ദൗത്യങ്ങൾ നയിക്കാനുമുള്ള പങ്കാളിത്ത പ്രസ്ഥാനമായി അപ്രന്റിസ്ഷിപ്പ് മാറണമെന്ന് ഉദ്ഘാടന വേളയിൽ സംസാരിച്ച ശ്രീ ധർമേന്ദ്ര പ്രധാൻ പറഞ്ഞു. മേള പ്രതിമാസ പരിപാടി ആയിരിക്കുമെന്നും അദ്ദേഹം കൂട്ടിച്ചേർത്തു. അപ്രന്റീസ്ഷിപ്പ് പ്രക്രിയ കൂടുതൽ കാര്യക്ഷമമാക്കാൻ ഡിജിറ്റൽ ഡാഷ്ബോർഡ് സജ്ജീകരിക്കും. 10 ലക്ഷത്തിലധികം ട്രെയിനികൾ, വ്യവസായമേഖലയിൽ അപ്രന്റീസുമാരായി പ്രവർത്തിക്കുന്നുണ്ടെന്നു ഉറപ്പു വരുത്താനും, അവരുടെ നൈപുണ്യ ശേഷി മെച്ചപ്പെടുത്താനും, അതോടൊപ്പം വരുമാനം നേടാനും, വ്യവസായ രംഗത്തേക്കുള്ള പ്രവേശന കവാടം കണ്ടെത്താനുമുള്ള അവസരമാണ് ഇതിലൂടെ ലഭിക്കുന്നതെന്ന് അദ്ദേഹം പറഞ്ഞു.
നൈപുണ്യ വികസന-സംരംഭകത്വ സഹമന്ത്രി ശ്രീ രാജീവ് ചന്ദ്രശേഖറും ചടങ്ങിൽ സന്നിഹിതനായിരുന്നു.
(30-ലധികം മേഖലകളിൽ പ്രവർത്തിക്കുന്ന രാജ്യത്തുടനീളമുള്ള 4000-ലധികം സ്ഥാപനങ്ങൾ പരിപാടിയിൽ പങ്കെടുത്തു. അഞ്ചാം ക്ലാസെങ്കിലും പാസായവർ മുതൽ 12 ക്ലാസ് പാസായവർ, നൈപുണ്യ പരിശീലന സർട്ടിഫിക്കറ്റ് ഉള്ളവർ, ഐടിഐ വിദ്യാർഥികൾ, ഡിപ്ലോമയുള്ളവർ, ബിരുദധാരികൾ എന്നിവർ മേളയിൽ പങ്കെടുത്തു.
ഈ സംരംഭത്തിന് കീഴിൽ, ഒരു ലക്ഷത്തിലധികം അപ്രന്റീസുകളെ എടുക്കുന്നത്തിനാണ് ലക്ഷ്യമിട്ടിരുന്നത്. തൊഴിൽ ദാതാക്കൾക്ക് ശരിയായ പ്രതിഭകളെ കണ്ടെത്തുന്നതിനും പരിശീലനത്തിലൂടെയും പ്രായോഗിക വൈദഗ്ധ്യം നൽകുന്നതിലൂടെയും അത് കൂടുതൽ വികസിപ്പിക്കുന്നതിനും ലക്ഷ്യമിട്ടിരുന്നു.
താൽപ്പര്യമുള്ള യുവാക്കൾക്ക് 500-ലധികം ട്രേഡുകളിൽനിന്ന് തിരഞ്ഞെടുക്കാൻ അവസരമുണ്ടായിരുന്നു. കഴിവുള്ള അപേക്ഷകർക്ക് അവിടെ വെച്ചു തന്നെ നേരിട്ട് വ്യവസായ മേഖലയിൽ അപ്രന്റീസ്ഷിപ്പ് ലഭിച്ചു. ഗവണ്മെന്റ് മാനദണ്ഡങ്ങൾക്കനുസൃതമായി അവർക്ക് പ്രതിമാസ സ്റ്റൈപ്പന്റ് ലഭിക്കും. ഉദ്യോഗാർത്ഥികൾക്ക് നാഷണൽ കൗൺസിൽ ഫോർ വൊക്കേഷണൽ എജ്യുക്കേഷൻ ആൻഡ് ട്രെയിനിംഗ്  അംഗീകരിച്ച സർട്ടിഫിക്കറ്റുകൾ ലഭിക്കും.
വിദ്യാഭ്യാസ മന്ത്രാലയം
'ഏക ഭാരതം ശ്രേഷ്ഠ ഭാരതം' എന്നതിന്റെ പൊരുള് പ്രചരിപ്പിക്കുന്നതിനും മൗലിക കര്ത്തവ്യങ്ങളെക്കുറിച്ച് യുവാക്കളെ ബോധവല്ക്കരിക്കുന്നതിനും ''മൗലിക കര്ത്തവ്യങ്ങളെക്കുറിച്ചുള്ള ഓര്മ്മപ്പെടുത്തല്'' എന്ന വിഷയത്തില് ഹ്രസ്വ വീഡിയോ തയ്യാറാക്കി പഞ്ചാബ് കേന്ദ്ര സര്വകലാശാലയിലെ ഇ.ബി.എസ്.ബി. ക്ലബ്
അതതിടങ്ങളിലെ പ്രാദേശിക ഭാഷകളില് മൗലിക കര്ത്തവ്യങ്ങള് വിവര്ത്തനം ചെയ്ത് 28 സംസ്ഥാനങ്ങളില് നിന്നുള്ള 28 വിദ്യാര്ത്ഥികള്
നമ്മുടെ മൗലിക കര്ത്തവ്യങ്ങളെക്കുറിച്ച് യുവാക്കളില് ബോധവല്ക്കരണം നടത്താനായി ബഢിംഡയിലെ പഞ്ചാബ് കേന്ദ്ര സര്വകലാശാല  ''മൗലിക കര്ത്തവ്യങ്ങളെക്കുറിച്ചുള്ള ഓര്മ്മപ്പെടുത്തല്'' എന്ന ഹ്രസ്വ വീഡിയോ പുറത്തിറക്കി. എംഎച്ച്ആര്ഡിയുടെയും യുജിസിയുടെയും നിര്ദേശപ്രകാരം 'ഏക ഭാരതം ശ്രേഷ്ഠ ഭാരത'ത്തിന് കീഴിലാണ് സിയുപിബിയിലെ ഇബിഎസ്ബി ക്ലബ് വീഡിയോ തയ്യാറാക്കിയത്. വൈസ് ചാന്സലര് പ്രൊഫ. ആര്. കെ. കോഹ്ലിയുടെ നിര്ദേശങ്ങള് അനുസരിച്ചായിരുന്നു വീഡിയോ ഒരുക്കിയത്. ഉത്തരവാദിത്വ ബോധമുള്ള പൗരന്മാരെന്ന നിലയില് നിയമപരമായ കര്ത്തവ്യങ്ങള് പാലിക്കാനുള്ള പ്രോത്സാഹനം നല്കുക, കോവിഡ് 19 മഹാമാരിയെ നേരിടാന് സര്ക്കാര് നിര്ദേശിച്ച പ്രതിരോധ പ്രവര്ത്തനങ്ങള് ജനങ്ങളിലേയ്ക്ക് എത്തിക്കുക, എല്ലാവരെയും 'സങ്കല്പ്പ് സെ സിദ്ധി കി ഔര്' പ്രസ്ഥാനത്തിന്റെ ഭാഗമാക്കുക എന്നീ ലക്ഷ്യങ്ങളാണ് വീഡിയോക്ക് ഉള്ളത്. വീഡിയോയിൽ, സിയുപിബി ഇബിഎസ്ബി ക്ലബ്ബിലെ, വിവിധ സംസ്ഥാനങ്ങളില് നിന്നുള്ള 28 വിദ്യാര്ത്ഥികള് അവരുടെ സംസ്ഥാനങ്ങളെ പ്രതിനിധാനം ചെയ്ത് മൗലിക കര്ത്തവ്യങ്ങളെ അതത് പ്രാദേശിക ഭാഷകളിലേക്ക് പരിഭാഷപ്പെടുത്തി.
https://twitter.com/EBSB_MHRD/status/1265896852232134656
ശാസ്ത്ര സാങ്കേതിക മന്ത്രാലയം
രാജ്യത്തെ ആദ്യത്തെ ഹൃദയ പരിക്ഷീണത  ഗവേഷണത്തിനുള്ള 'ബയോബാങ്ക്' ശ്രീ ചിത്രയില് ഉദ്ഘാടനം ചെയ്തു.
ശ്രീ ചിത്ര തിരുനാള് ഇന്സ്റ്റിറ്റിയൂട്ടില് 85 ലക്ഷം രൂപ ചിലവില് സജ്ജീകരിച്ച, ഹൃദയ-പരിക്ഷീണത ഗവേഷണത്തിനായുള്ള രാജ്യത്തെ ആദ്യ ബയോ ബാങ്ക്, ഇന്ത്യന് കൗണ്സില് ഓഫ് മെഡിക്കല് റിസര്ച്ച് ഡയറക്ടര് ജനറല് പ്രൊഫസര്. ബല്റാം ഭാര്ഗവ ഓണ്ലൈന് ആയി ഉദ്ഘാടനം ചെയ്തു. ഹാര്ട്ട്ഫെയ്ല്യര് രോഗാവസ്ഥയുള്ള രാജ്യത്തെ കുട്ടികള്ക്കും മുതിര്ന്നവര്ക്കും മറ്റു പാശ്ചാത്യ സമൂഹത്തിലെ രോഗികളുമായുള്ള വ്യത്യസ്തത മനസിലാക്കുവാനും രോഗത്തെ കുറിച്ച് ഗവേഷകര്ക്കുള്ള ഉള്ക്കാഴ്ച വര്ദ്ധിപ്പിക്കുവാനും ബയോ ബാങ്ക് സഹായിക്കുമെന്ന് പ്രൊഫസര് ഡോ. ബല്റാം ഭാര്ഗ്ഗവ പറഞ്ഞു.
കോവിഡ് അനന്തര രോഗങ്ങളുടെ പഠനങ്ങള്ക്കും ചികിത്സയ്ക്കും ഹാര്ട്ട് ഫെയില്യര് ബയോബാങ്ക് ഉപയോഗപ്രദമാകുമെന്ന് ഡിപ്പാര്ട്ടമെന്റ് ഓഫ് സയന്സ് ആന്റ് ടെക്നോളജി സെക്രട്ടറി ഡോ. അശുതോഷ് ശര്മ്മ, അയച്ചു തന്ന സന്ദേശത്തില് അറിയിച്ചു.
ഹാര്ട്ട്ഫെയ് ല്യര് ബയോബാങ്ക് മെഡിക്കല് ഗവേഷണ രംഗത്ത് പുതിയൊരു കാല്വെയ്പ്പിന് തുടക്കം കുറിയ്ക്കുമെന്നും ഹൃദയപരിക്ഷീണത രോഗികളുടെ രോഗനിര്ണയത്തിലും ചികിത്സയിലും വന് മാറ്റം ഉണ്ടാക്കാന് സാധിയ്ക്കുമെന്നും നീതി ആയോഗ് മെമ്പറും ശ്രീ ചിത്ര പ്രസിഡന്റും ആയ ഡോക്ടര് വി കെ സരസ്വത്ത് അറിയിച്ചു.
ബയോബാങ്ക് സൗകര്യങ്ങളില് 4, -20, -80 ഡിഗ്രി ഫ്രീസറുകളും, -140 ഡിഗ്രിയില് വര്ഷങ്ങളോളം ജൈവ സാമ്പിളുകള് സൂക്ഷിക്കാന് കഴിയുന്ന ഒരു ദ്രാവക നൈട്രജന് സംഭരണ സംവിധാനവും ഉള്പ്പെടുന്നുവെന്ന് പദ്ധതിയുടെ പ്രധാന ഗവേഷകനും കാര്ഡിയോളജി വിഭാഗം പ്രൊഫസറും ആയ ഡോ. ഹരികൃഷ്ണന് എസ് അറിയിച്ചു. നിലവില് 25000 ബയോസാമ്പിള് സൂക്ഷിക്കാനുള്ള സൗകര്യം ബയോബാങ്കില് ഉണ്ട് .
ഓപ്പണ് ഹാര്ട്ട് സര്ജറി സമയത്ത് ലഭിക്കുന്ന രക്തം, സെറം, ടിഷ്യു സാമ്പിളുകള്, പെരിഫറല് ബ്ലഡ് മോണോ ന്യൂക്ലിയര് കോശങ്ങള്, ഹാര്ട്ട്ഫെയ് ല്യര് ഉള്ള രോഗികളില് നിന്ന് ശേഖരിച്ച ജനിതക സാമ്പിളുകള് എന്നിവ ഹാര്ട്ട്ഫെയ് ല്യര് ബയോബാങ്കില് സൂക്ഷിയ്ക്കുവാനുള്ള ബയോസ്പെസിമെന്സില് ഉള്പ്പെടുന്നു. ഐസിഎംആറില് നിന്നുള്ള പ്രതിനിധി ഉള്പ്പെടുന്ന സാങ്കേതിക ഉപദേശക സമിതിയാണ് ബയോബാങ്ക് പ്രവര്ത്തനം നിയന്ത്രിക്കുന്നത്.
(Visitor Counter : 16
പ്രധാനമന്ത്രിയുടെ ഓഫീസ്
പ്രധാനമന്ത്രി സിആർപിഎഫ് ജവാന്മാർക്ക് സ്ഥാപക ദിനത്തിൽ ആശംസകൾ നേർന്നു
ധീരരായ എല്ലാ സിആർപിഎഫ് ജവാന്മാർക്കും സ്ഥാപക ദിനത്തിൽ ആശംസകൾ നേർന്ന പ്രധാനമന്ത്രി ശ്രീ നരേന്ദ്ര മോദി, നമ്മുടെ രാജ്യത്തിന്റെ സുരക്ഷയോടുള്ള അവരുടെ അചഞ്ചലമായ പ്രതിബദ്ധത തീർച്ചയായും പ്രശംസനീയമാണെന്നും പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
“എല്ലാ ധീരരായ സിആർപിഎഫ് ജവാന്മാർക്കും സ്ഥാപക ദിനത്തിൽ ആശംസകൾ! സിആർപിഎഫിന്റെ ധൈര്യത്തെയും അർപ്പണബോധത്തെയും നിസ്വാർത്ഥ സേവനത്തെയും നമ്മുടെ രാജ്യം വളരെയധികം വിലമതിക്കുന്നു. നമ്മുടെ രാജ്യത്തിന്റെ സുരക്ഷയോടുള്ള അവരുടെ അചഞ്ചലമായ പ്രതിബദ്ധത തീർച്ചയായും പ്രശംസനീയമാണ്. "
Greetings to all brave CRPF personnel on their Raising Day! Our nation greatly appreciates the courage, dedication and selfless service of the CRPF. Their unwavering commitment to our nation's security is truly admirable. @crpfindia
— Narendra Modi  July 27, 2023
പ്രധാനമന്ത്രിയുടെ ഓഫീസ്
വികസനംകാംക്ഷിക്കുന്ന ബ്ലോക്കുകള്ക്കായി 'സങ്കല്പ് സപ്താഹ്'എന്ന പേരില് ഒരു ആഴ്ച നീണ്ടുനില്ക്കുന്ന സവിശേഷ പരിപാടിക്ക് സെപ്തംബര് 30-ന് പ്രധാനമന്ത്രി തുടക്കം കുറിയ്ക്കും
രാജ്യത്തുടനീളമുള്ള 329 ജില്ലകളിലെ വികസനംകാംക്ഷിക്കുന്ന 500 ബ്ലോക്കുകളിലും 'സങ്കല്പ് സപ്താഹ്' ആചരിക്കും.
'സങ്കല്പ് സപ്താഹി'ലെ ഓരോ ദിവസവും വികസനംകാംക്ഷിക്കുന്ന ബ്ലോക്കുകള് പ്രവര്ത്തിക്കുന്ന പ്രത്യേക വികസന ആശയത്തിനായി സമര്പ്പിക്കും
രാജ്യത്തെ വികസനംകാംക്ഷിക്കുന്ന ബ്ലോക്കുകള്ക്കായി 'സങ്കല്പ് സപ്താഹ്' എന്ന പേരില് ഒരു ആഴ്ച നീണ്ടുനില്ക്കുന്ന സവിശേഷ പരിപാടി ന്യൂഡല്ഹിയിലെ ഭാരത് മണ്ഡപത്തില് 2023 സെപ്തംബര് 30 ന് രാവിലെ 10 മണിക്ക് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും.
ആസ്പിരേഷനല് ബ്ലോക്ക്സ് പ്രോഗ്രാമിന്റെ  ഫലപ്രദമായ നടത്തിപ്പുമായി ബന്ധപ്പെട്ടതാണ് 'സങ്കല്പ് സപ്താഹ്'. രാജ്യവ്യാപകമായ ഈ പരിപാടിക്ക് 2023 ജനുവരി 7 ന് പ്രധാനമന്ത്രി സമാരംഭം കുറിച്ചിരുന്നു. പൗരന്മാരുടെ ജീവിത നിലവാരം മെച്ചപ്പെടുത്തുന്നതിനായി ബ്ലോക്ക് തലത്തില് ഭരണനിര്വഹണം മെച്ചപ്പെടുത്താനാണ് ഇത് ലക്ഷ്യമിടുന്നത്. രാജ്യത്തെ 329 ജില്ലകളിലെ 500 വികസനംകാംക്ഷിക്കുന്ന ബ്ലോക്കുകളിലാണ് പദ്ധതി നടപ്പാക്കുന്നത്. പദ്ധതി നടപ്പിലാക്കുന്നതിനും ഫലപ്രദമായ ബ്ലോക്ക് വികസന തന്ത്രം തയാറാക്കുന്നതിനുമായി രാജ്യത്തുടനീളം ഗ്രാമ-ബ്ലോക്ക് തലങ്ങളില് ചിന്തന് ശിബിരങ്ങള് സംഘടിപ്പിച്ചു. ഈ ചിന്തന് ശിബിരങ്ങകളെ പരിപൂര്ണ്ണതയില് എത്തിക്കുന്നതാണ് 'സങ്കല്പ് സപ്താഹ്'.
വികസനംകാംക്ഷിക്കുന്ന 500 ബ്ലോക്കുകളിലും 'സങ്കല്പ് സപ്താഹ്' ആചരിക്കും. സങ്കല്പ് സപ്താഹ്' തുടങ്ങുന്ന 2023 ഒക്ടോബര് 3 മുതല് അവസാനിക്കുന്ന ഒക്ടോബര് 9 വരെയുള്ള ഓരോ ദിവസവും, വികസനം കാംക്ഷിക്കുന്ന ബ്ലോക്കുകള് പ്രവര്ത്തിക്കുന്ന പ്രത്യേക വികസന ആശയത്തിനായി സമര്പ്പിക്കും. 'സമ്പൂര്ണ ആരോഗ്യം , പോഷണമുള്ള കുടുംബം, ശുചിത്വം , കൃഷി, ബോധവൽക്കരണം , സമൃദ്ധി ദിവസ്' എന്നിവ ആദ്യ ആറ് ദിവസങ്ങളിലെ ആശയങ്ങളില് ഉള്പ്പെടും. അവസാന ദിവസം, അതായത് 2023 ഒകേ്ടാബര് 9ന്, ആ 'സങ്കല്പ് സപ്താഹ്-സമവേശ് സമരോഹ് 'എന്ന പേരില് ആ ആഴ്ച മുഴുവന് നടന്ന പ്രവര്ത്തനങ്ങളുടെ ആഘോഷമായിരിക്കും.
ഭാരതമണ്ഡപത്തില് നടക്കുന്ന ഉദ്ഘാടന പരിപാടിയില് രാജ്യത്തങ്ങോളമിങ്ങോളമുള്ള മൂവായിരത്തില്പരം പഞ്ചായത്ത്, ബ്ലോക്ക് തല ജനപ്രതിനിധികളും അധികാരികളും പങ്കെടുക്കും. കൂടാതെ, ബ്ലോക്ക്, പഞ്ചായത്ത് തല ഭാരവാഹികള്, കര്ഷകര്, സമൂഹത്തിന്റെ മറ്റ് തുറകളിലുള്ളവര് എന്നിവരുള്പ്പെടെ രണ്ട് ലക്ഷത്തോളം പേര് പരിപാടിയില് വെര്ച്ച്വലായും പങ്കുചേരും.
NS
(
പ്രധാനമന്ത്രിയുടെ ഓഫീസ്
അഫ്ഗാനിസ്ഥാനെ കുറിച്ചുള്ള ജി 20 അസാധാരണ ഉച്ചകോടിയിൽ പ്രധാനമന്ത്രി പങ്കെടുത്തു
പ്രധാനമന്ത്രി ശ്രീ നരേന്ദ്ര മോദി , ഇന്ന് നടന്ന അഫ്ഗാനിസ്ഥാനെ കുറിച്ചുള്ള ജി 20 അസാധാരണ ഉച്ചകോടിയിൽ വെർച്വലായി പങ്കെടുത്തു. നിലവിൽ ജി 20 പ്രസിഡന്റ് സ്ഥാനം വഹിക്കുന്ന ഇറ്റലിയാണ് യോഗം വിളിച്ചത്, ഇറ്റാലിയൻ പ്രധാനമന്ത്രി ശ്രീ മരിയോ ഡ്രാഗിയുടെ അധ്യക്ഷതയിലാണ് യോഗം ചേർന്നത്. അഫ്ഗാനിസ്ഥാനിലെ മനുഷ്യാവകാശ പ്രശ്നങ്ങൾ അവിടത്തെ സ്ഥിതിഗതികൾ , ഭീകരതയുമായി ബന്ധപ്പെട്ട ആശങ്കകൾ തുടങ്ങിയ വിഷയങ്ങൾ യോഗത്തിൽ ചർച്ചയായി.
അഫ്ഗാനിസ്ഥാനിലെ നിലവിലെ സ്ഥിതിഗതികൾ വിലയിരുത്താൻ യോഗം ചേരുന്നതിനുള്ള ഇറ്റാലിയൻ ജി 20 പ്രസിഡൻസിയുടെ മുൻകൈയെ പ്രധാനമന്ത്രി ശ്രീ. നരേന്ദ്ര മോദി സ്വാഗതം ചെയ്തു. ഇന്ത്യയിലെയും അഫ്ഗാനിസ്ഥാനുംനിലയും ജനങ്ങൾ തമ്മിലുള്ള നൂറ്റാണ്ടുകൾ പഴക്കമുള്ള ബന്ധത്തിന് അദ്ദേഹം iഊന്നൽ നൽകി. അഫ്ഗാനിസ്ഥാനിലെ യുവജങ്ങളുടെയും സ്ത്രീകളുടെയും സാമൂഹിക-സാമ്പത്തിക വികസനത്തിനും ശേഷി വർദ്ധിപ്പിക്കുന്നതിനും കഴിഞ്ഞ രണ്ട് പതിറ്റാണ്ടുകളായി ഇന്ത്യ സംഭാവന നൽകിയിട്ടുണ്ടെന്ന് പ്രധാനമന്ത്രി പരാമർശിച്ചു. അഫ്ഗാനിസ്ഥാനിൽ 500 ഓളം വികസന പദ്ധതികൾ ഇന്ത്യ നടപ്പിലാക്കിയിട്ടുണ്ടെന്ന് അദ്ദേഹം അനുസ്മരിച്ചു
അഫ്ഗാൻ ജനതയ്ക്ക് ഇന്ത്യയോട് വലിയ സൗഹൃദമാണ് ഉള്ളതെന്ന് പ്രധാനമന്ത്രി ചൂണ്ടിക്കാട്ടി. പട്ടിണിയും പോഷകാഹാരക്കുറവും നേരിടുന്ന അഫ്ഗാൻ ജനതയുടെ വേദന ഓരോ ഇന്ത്യക്കാരനും അനുഭവപ്പെടുന്നുണ്ടെന്ന് അദ്ദേഹം പറഞ്ഞു. അഫ്ഗാനിസ്ഥാന് അടിയന്തിരമായി മാനുഷിക സഹായം തടസ്സവുമില്ലാതെ ലഭിക്കുന്നുണ്ടെന്ന് അന്താരാഷ്ട്ര സമൂഹം ഉറപ്പുവരുത്തേണ്ടതിന്റെ ആവശ്യകത അദ്ദേഹം iഊന്നിപ്പറഞ്ഞു.
അഫ്ഗാൻ പ്രദേശം പ്രാദേശികമായോ ആഗോളമായോ തീവ്രവാദത്തിന്റെയും ഭീകരവാദത്തിന്റെയും ഉറവിടമായി മാറുന്നില്ലെന്ന് ഉറപ്പുവരുത്തേണ്ടതിന്റെ ആവശ്യകതയും പ്രധാനമന്ത്രി അടിവരയിട്ടു. മേഖലയിലെ തീവ്രവാദത്തിനും ഭീകരവാദത്തിനും മയക്കുമരുന്നുകളുടെയും ആയുധങ്ങളുടെയും കള്ളക്കടത്തിനുമെതിരായ നമ്മുടെ സംയുക്ത പോരാട്ടം വർദ്ധിപ്പിക്കേണ്ടതിന്റെ ആവശ്യകത അദ്ദേഹം എടുത്തു കാട്ടി.
കഴിഞ്ഞ 20 വർഷത്തെ സാമൂഹിക-സാമ്പത്തിക നേട്ടങ്ങൾ സംരക്ഷിക്കുന്നതിനും തീവ്രമായ പ്രത്യയശാസ്ത്രത്തിന്റെ വ്യാപനം നിയന്ത്രിക്കുന്നതിനും വേണ്ടി, അഫ്ഗാനിസ്ഥാനിൽ സ്ത്രീകളും ന്യൂനപക്ഷങ്ങളും ഉൾക്കൊള്ളുന്ന ഒരു ഭരണകൂടത്തിന് പ്രധാനമന്ത്രി ആഹ്വാനം ചെയ്തു. അഫ്ഗാനിസ്ഥാനിലെ ഐക്യരാഷ്ട്രസഭയുടെ സുപ്രധാന പങ്കിന് അദ്ദേഹം പിന്തുണ അറിയിക്കുകയും അഫ്ഗാനിസ്ഥാനെക്കുറിച്ചുള്ള യുഎൻ സുരക്ഷാ കൗൺസിൽ പ്രമേയം 2593 ൽ അടങ്ങിയിരിക്കുന്ന സന്ദേശത്തിന് ജി 20 യുടെ പിന്തുണ പുതുക്കണമെന്ന് അദ്ദേഹം ആവശ്യപ്പെട്ടു. അഫ്ഗാനിസ്ഥാന്റെ അവസ്ഥയിൽ ആഗ്രഹിക്കുന്ന മാറ്റം കൊണ്ടുവരാൻ ബുദ്ധിമുട്ടില്ലാത്ത ഒരു ഏകീകൃത അന്താരാഷ്ട്ര പ്രതികരണം ഉണ്ടാക്കാൻ പ്രധാനമന്ത്രി അന്താരാഷ്ട്ര സമൂഹത്തോട് ആവശ്യപ്പെട്ടു.
(
പ്രത്യേക സേവനങ്ങളും ഫീച്ചറുകളും
കേരള സംസ്ഥാന ചെറുകിട വ്യവസായ അസോസിയേഷൻ - കെഎസ്എസ്ഐഎയുമായി, ജെം  ധാരണാപത്രം ഒപ്പുവച്ചു
കൊച്ചി : ഒക്ടോബർ 06, 2023
ചരക്കുകൾക്കും സേവനങ്ങൾക്കുമുള്ള ഇന്ത്യയുടെ ദേശീയ പൊതു സംഭരണ പോർട്ടലായ ജെം , കേരള സംസ്ഥാന ചെറുകിട വ്യവസായ അസോസിയേഷൻ - കെഎസ്എസ്ഐഎയുമായി ധാരണ പത്രം  ഒപ്പുവച്ചു. ജെമ്മിന്റെ കേരളത്തിലെ വിപണന അടിത്തറ വിപുലപ്പെടുത്തുന്നതിനുള്ള ധാരണാപത്രം ഇന്ന് കളമശേരിയിലെ കെഎസ്എസ്ഐഎ ഭവനില് വച്ചാണ് ഒപ്പു വച്ചത്.
(ഈ ധാരണാപത്രം,കേരളത്തിൽ നിന്നുള്ള കൂടുതൽ വിൽപ്പനക്കാരെ ജെം പോർട്ടലിൽ ഉൾപ്പെടുത്താനുള്ള ശ്രമങ്ങളെയും ജെം വഴിയുള്ള സംഭരണത്തിൽ അംഗങ്ങളുടെ പങ്കാളിത്തം പ്രോത്സാഹിപ്പിക്കുന്നതിനുള്ള കെഎസ്എസ്ഐഎയുടെ ശ്രമങ്ങളെയും പിന്തുണയ്ക്കാൻ ഉദ്ദേശിച്ചുള്ളതാണ്. കേരളത്തിലെ ചെറുകിട വ്യവസായങ്ങൾക്ക് ഗുണം ചെയ്യുന്നതിന്, ജെമ്മുമായി ബന്ധപ്പെട്ട് ശേഷി വികസനത്തിനായുള്ള ശില്പ ശാലകളും പരിശീലന പരിപാടികളും സംയുക്തമായി നടത്തുന്നതിനുംസഹകരിക്കുന്നതിനും ധാരണാപത്രം വഴിയൊരുക്കും.ജെം വാഗ്ദാനം ചെയ്യുന്ന സുതാര്യവും ഉൾക്കൊള്ളുന്നതും കാര്യക്ഷമവുമായ പൊതു സംഭരണ പ്ലാറ്റ്ഫോമിന്റെ പ്രയോജനം കേരളത്തിലെ എംഎസ്ഇകൾ പ്രയോജനപ്പെടുത്തുമെന്നും ജെം പ്രതീക്ഷിക്കുന്നു
മേക്ക് ഇൻ ഇന്ത്യ, സ്റ്റാർട്ട്-അപ്പ് ഇന്ത്യ തുടങ്ങിയ ദേശീയ പ്രാധാന്യമുള്ള സംരംഭങ്ങളിൽ സഹകരിക്കാനും ഈ പങ്കാളിത്തം സഹായിക്കും. പൊതു സംഭരണ പ്രക്രിയകളിൽ സുതാര്യത, കാര്യക്ഷമത, ഉൾക്കൊള്ളൽ എന്നിവ പ്രോത്സാഹിപ്പിക്കുന്നതിന് ഇരു കക്ഷികളുടെയും പ്രതിബദ്ധതകളും സഹകരണ ശ്രമങ്ങളും ധാരണാപത്രം വിശദമാക്കുന്നു. കേരളത്തിലെ ചെറുകിട വ്യവസായ മേഖലയിലെ വളർച്ചയ്ക്കും വികസനത്തിനും ജെമ്മും കെ.എസ്.എസ്.ഐ.എ.യും തമ്മിലുള്ള പങ്കാളിത്തത്തിന് വലിയ സാധ്യതകളുണ്ട്.
ചടങ്ങിൽ ഗവൺമെന്റ് ഇ മാർക്കറ്റ്പ്ലേസ് അഡീഷണൽ സിഇഒ ശ്രീ പ്രകാശ് മിറാനി, ഗവൺമെന്റ് ഇ മാർക്കറ്റ്പ്ലേസ് ഡെപ്യൂട്ടി സിഇഒ ശ്രീ എ വി മുരളീധരൻ, കെഎസ്എസ്ഐഎ സംസ്ഥാന പ്രസിഡന്റ് ശ്രീ എ നിസാറുദ്ദീൻ, കെഎസ്എസ്ഐഎ ജനറൽ സെക്രട്ടറി പി ജെ ജോസ് എന്നിവർ പങ്കെടുത്തു.
എല്ലാ കേന്ദ്ര ഗവൺമെന്റ് മന്ത്രാലയങ്ങൾ, സംസ്ഥാന ഗവൺമെന്റ് വകുപ്പുകൾ, പൊതുമേഖലാ യൂണിറ്റുകൾ , അനുബന്ധ സ്ഥാപനങ്ങൾ എന്നിവയ്ക്കായുള്ള ചരക്കുകളുടെയും സേവനങ്ങളുടെയും വൈവിധ്യമാർന്ന വിപണന ആവശ്യങ്ങൾ ജെം നിറവേറ്റുന്നു. കേരളത്തിലെ എംഎസ്എംഇ യൂണിറ്റുകളുടെ പ്രോത്സാഹനത്തിനും ക്ഷേമത്തിനുമായി പ്രവർത്തിക്കുന്ന കേരളത്തിലെ ഏറ്റവും വലിയ എംഎസ്എംഇ അസോസിയേഷനാണ് കെഎസ്എസ്ഐഎ. കേരളത്തിലെ എല്ലാ റവന്യൂ ജില്ലയിലും ഒന്ന് വീതം കെഎസ്എസ്ഐഎയ്ക്ക് 14 യൂണിറ്റുകളുണ്ട്,. അതിന്റെ അംഗത്വമുള്ളവരിൽ ഏകദേശം 12,000 നേരിട്ടുള്ള യൂണിറ്റ് ഹോൾഡർമാരും ഏകദേശം 4000 പരോക്ഷ അംഗങ്ങളുമുണ്ട്.
ജെം പോർട്ടൽ ആരംഭിച്ച 2016 മുതൽ കേരള ഗവണ്മെന്റ് സ്ഥാപനങ്ങൾ ആകെ 1500 കോടി രൂപയുടെ സംഭരണം നടത്തി. കഴിഞ്ഞ 2 സാമ്പത്തിക വർഷങ്ങളിൽ  850 കോടി രൂപ സംഭാവന ചെയ്തിട്ടുണ്ട്. ജെം പോർട്ടലിൽ കാറ്റലോഗുകൾ അപ്ലോഡ് ചെയ്യുകയും ഓർഡറുകൾ സുരക്ഷിതമാക്കുകയും ചെയ്ത 2500-ലധികം സജീവ വിൽപ്പനക്കാർ കേരളത്തിലുണ്ട്. കേരളത്തിൽ നിന്നുള്ള വിൽപ്പനക്കാർ 800 കോടിയിലധികം രൂപയുടെ ഓർഡറുകൾ നേടിയിട്ടുണ്ട്. സഹകരണത്തിനുള്ള ഈ സാധ്യതകൾ തിരിച്ചറിഞ്ഞ്, കെഎസ്എസ്ഐഎയുമായി തന്ത്രപരമായ പങ്കാളിത്തത്തിന് നേതൃത്വം നൽകുന്നതിനായാണ് ജെം ധാരണാപത്രത്തിൽ ഒപ്പുവെച്ചത് .
രാസവസ്തു, രാസവളം മന്ത്രാലയം
മെയ് 30 വരെ എല്ലാ സംസ്ഥാനങ്ങൾക്കുമായി 22 .17 ലക്ഷം വിയൽ റെംഡെസിവിർ അനുവദിച്ചു : കേന്ദ്രമന്ത്രി ഡി വി സദാനന്ദ ഗൗഡ
മെയ് 30 വരെ എല്ലാ സംസ്ഥാനങ്ങൾക്കും, കേന്ദ്ര ഭരണ പ്രദേശങ്ങൾക്കുമായി മെയ് 30 വരെ റെംഡെസിവിറിന്റെ 22.17 ലക്ഷം വിയൽ കൂടുതലായി അനുവദിച്ചുവെന്ന് കേന്ദ്ര രാസവസ്തു - രാസവളം വകുപ്പ് മന്ത്രി ശ്രീ ഡി വി സദാനന്ദ ഗൗഡ പ്രഖ്യാപിച്ചു. കേരളത്തിന് 3,75,000 വിയലാണ് അനുവദിച്ചിട്ടുള്ളത്.
നേരത്തെ, മെയ് 23 വരെ എല്ലാ സംസ്ഥാനങ്ങളിലും 76.70 ലക്ഷം വിയലുകൾ നല്കുകയുണ്ടായെന്ന് അദ്ദേഹം കൂട്ടിച്ചേർത്തു. രാജ്യത്തുടനീളം ഇതുവരെ 98.87 ലക്ഷം വിയൽ റെംഡെസിവിർ അനുവദിച്ചിട്ടുണ്ടെന്ന് കേന്ദ്ര മന്ത്രി വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 143.15 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 64 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.40% ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,195 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 77,002
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 45-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 64,61,321 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 143.15 കോടി  പിന്നിട്ടു. 1,52,69,126 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,87,197
രണ്ടാം ഡോസ് 96,94,283
മുന്നണിപ്പോരാളികള്
ഒന്നാം ഡോസ് 1,83,85,217
രണ്ടാം ഡോസ് 1,68,62,710
18-44 പ്രായപരിധിയിലുള്ളവര്
ഒന്നാം ഡോസ് 49,64,04,904
രണ്ടാം ഡോസ് 32,31,01,947
45-59 പ്രായപരിധിയിലുള്ളവര്
ഒന്നാം ഡോസ് 19,38,12,980
രണ്ടാം ഡോസ് 14,80,52,758
60നുമേല് പ്രായമുള്ളവര്
ഒന്നാം ഡോസ് 12,09,96,702
രണ്ടാം ഡോസ് 9,38,36,943
ആകെ 1,43,15,35,641
കഴിഞ്ഞ 24 മണിക്കൂറിനുള്ളില് 7,347 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,51,292 ആയി.
ദേശീയ രോഗമുക്തി നിരക്ക് 98.40 % ആണ്. 2020 മാര്ച്ചിനുശേഷം ഏറ്റവും കൂടിയ നിലയില്
തുടര്ച്ചയായ 62-ാം ദിവസവും 15,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 9,195 പേര്ക്കാണ്.
നിലവില് 77,002 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.22 ശതമാനമാണ്. 2020 മാര്ച്ചിനുശേഷം ഏറ്റവും കുറഞ്ഞ നിലയില്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 11,67,612 പരിശോധനകള് നടത്തി. ആകെ 67.52 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.68 ശതമാനമാണ്. കഴിഞ്ഞ 45 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.79 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 86 ദിവസമായി 2 ശതമാനത്തില് താഴെയാണ്. തുടര്ച്ചയായ 121-ാം ദിവസവും ഇത് 3 ശതമാനത്തില് താഴെയാണ്.
(ND MRD
പ്രധാനമന്ത്രിയുടെ ഓഫീസ്
മഹാപരിനിര്വാണദിവസത്തില് ഡോ: ബാബാസാഹേബ് അംബേദ്കര്ക്ക് പ്രധാനമന്ത്രി ശ്രദ്ധാജ്ഞലി അര്പ്പിച്ചു
ഡാ: ബാബാസഹേബ് അംബേദ്കറിന് മഹാപരിനിര്വാണദിവസത്തില് പ്രധാനമന്ത്രി ശ്രീ നരേന്ദ്രമോദി ശ്രദ്ധാജ്ഞലി അര്പ്പിച്ചു.
''മഹാനായ ഡോ: ബാബാസാഹേബ് അംബേദ്കറിനെ മഹാപരിനിര്വാണ ദിവസത്തില് ഓര്മ്മിക്കുന്നു. അദ്ദേഹത്തിന്റെ ചിന്തകളും ആശയങ്ങളും ദശലക്ഷക്കണക്കിന് പേര്ക്ക് തുടര്ന്നും ശക്തിപകരുന്നു. നമ്മുടെ രാജ്യത്തിന് വേണ്ടി അദ്ദേഹത്തിനുണ്ടായിരുന്ന സ്വപ്നങ്ങള് സാക്ഷാത്കരിക്കാന് ഞങ്ങള് പ്രതിജ്ഞാബദ്ധരാണ്'' ഒരു ട്വീറ്റില് പ്രധാനമന്ത്രി പറഞ്ഞു
മന്ത്രിസഭ
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും ഖത്തർ ഫിനാൻഷ്യൽ സെന്റർ അതോറിറ്റിയും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യയും  ഖത്തർ ഫിനാൻഷ്യൽ സെന്റർ അതോറിറ്റിയും  തമ്മിൽ ധാരണാപത്രം ഒപ്പിടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഖത്തറിലെ അക്കൗണ്ടിംഗ് തൊഴിലിനെയും സംരംഭകത്വ അടിത്തറയെയും ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഈ സ്ഥാപനങ്ങൾ തമ്മിലുള്ള സഹകരണം ധാരണാപത്രം വർദ്ധിപ്പിക്കും.
പശ്ചിമേഷ്യയിൽ 6000 ത്തിലധികം അംഗങ്ങളുള്ള ഐസിഎഐക്ക് ശക്തമായ സാന്നിധ്യമുണ്ട്. ഖത്തർ  ചാപ്റ്റർ ഐസിഎഐയുടെ ഏറ്റവും ചടുലമായ ഘടകങ്ങളിൽ ഒന്നാണ്. വിവിധ സ്വകാര്യ, പൊതു കമ്പനികളിൽ ഐസിഎഐ അംഗങ്ങൾ പ്രധാന സ്ഥാനങ്ങൾ വഹിക്കുകയും ഖത്തറിലെ അക്കൗ ണ്ടിംഗ് തൊഴിലിനെ പിന്തുണയ്ക്കുന്നതിലും വികസിപ്പിക്കുന്നതിലും സജീവമായി ഏർപ്പെടുകയും ചെയ്യുന്നു. ഈ ധാരണാപത്രം ഒപ്പുവച്ചാൽ പശ്ചിമേഷ്യന് മേഖലയിലെ ഐസിഎഐ അംഗങ്ങൾക്ക് മികച്ച അംഗീകാരം ലഭിക്കുന്നതിന് ഒരു അധിക പ്രചോദനം നൽകും, ഒപ്പം ഖത്തറിൽ ബിസിനസ്സ് ചെയ്യാൻ ആഗ്രഹിക്കുന്ന ഇന്ത്യൻ ബിസിനസുകളെ പിന്തുണയ്ക്കുന്നതിനും ഖത്തറിന്റെയും ഇന്ത്യയുടെ സമ്പദ്വ്യവസ്ഥയുടെയും വളർച്ചയെ പിന്തുണയ്ക്കുന്നതിനും കഴിയും.
നേട്ടങ്ങൾ:
1981 ൽ സ്ഥാപിതമായ ഖത്തറിലെ ദോഹയിൽ ഐസിഎഐക്ക് സജീവമായ ഒരു ഘടകമുണ്ട്, കൂടാതെ ഐസിഎഐയുടെ 36 വിദേശ ചാപ്റ്ററുകളിൽ ഏറ്റവും പഴക്കം ചെന്നതുമാണ്. സ്ഥാപനത്തിന്റെ തുടക്കം മുതൽ ചാപ്റ്ററിന്റെ അംഗത്വം ക്രമാനുഗതമായി വളർന്നു, നിലവിൽ വിവിധ സ്വകാര്യ, പൊതു കമ്പനികളിൽ പ്രധാന പദവികൾ വഹിക്കുന്ന 300 ഓളം അംഗങ്ങളുണ്ട്, കൂടാതെ ഖത്തറിലെ അക്കൗ ണ്ടിംഗ് തൊഴിലിനെ പിന്തുണയ്ക്കുന്നതിലും വികസിപ്പിക്കുന്നതിലും സജീവമായി ഏർപ്പെട്ടിരിക്കുന്നു. കോർപ്പറേറ്റ് കാര്യ മന്ത്രാലയം, ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യ, ഖത്തർ ഫിനാൻഷ്യൽ സെന്റർ അതോറിറ്റി എന്നിവയ്ക്ക് ഈ ധാരണാപത്രം ഗുണം ചെയ്യും.
നടപ്പാക്കൽ തന്ത്രവും ലക്ഷ്യങ്ങളും:
ഓഡിറ്റിംഗ്, ഉപദേശക, നികുതി, ധനകാര്യ സേവനങ്ങൾ, അനുബന്ധ മേഖലകൾ എന്നിവയിൽ ഖത്തറിൽ പ്രൊഫഷണൽ സേവനങ്ങൾ നൽകുന്നതിന് പ്രാക്ടീസ് സജ്ജീകരിക്കുന്നതിലൂടെ ഐസിഎഐ അംഗങ്ങൾക്ക് പ്രൊഫഷണൽ സേവനങ്ങൾ നൽകാനുള്ള അവസരങ്ങൾ ധാരണാപത്രം വർദ്ധിപ്പിക്കും.
ക്യുഎഫ്സിഎയുമായി സഹകരിച്ച് ഒരു പ്രത്യേക പരിശീലന പരിപാടിയിലൂടെ പ്രാദേശിക ഖത്തർ പ്രൊഫഷണലുകളെയും സംരംഭകരെയും വിദ്യാർത്ഥികളെയും ഐസിഐഐ പരിപോഷിപ്പിക്കുകയും വികസിപ്പിക്കുകയും ചെയ്യും.
റൗണ്ട് ടേബിളുകൾ, നെറ്റ്വർക്കിംഗ് ഇവന്റുകൾ തുടങ്ങിയവ സംഘടിപ്പിച്ച് ഖത്തറിലെ ഇന്ത്യൻ ബിസിനസുകൾക്കുള്ള അവസരങ്ങൾ തേടാൻ സിഎഐയും ക്യുഎഫ്സിഎയും ഒരുമിച്ച് പ്രവർത്തിക്കും.
കോർപ്പറേറ്റ് ഭരണം, സാങ്കേതിക ഗവേഷണം, ഉപദേശം, ഗുണനിലവാര ഉറപ്പ്, ഫോറൻസിക് അക്കൗണ്ടിംഗ്, ചെറുകിട, ഇടത്തരം രീതികൾക്കുള്ള പ്രശ്നങ്ങൾ , ഇസ്ലാമിക് ഫിനാൻസ്, തുടർ പ്രൊഫഷണൽ വികസനം  തുടങ്ങി പരസ്പര താൽപ്പര്യമുള്ള മേഖലകളിൽ ഉണ്ടാകാനിടയുള്ള അവസരങ്ങളുമായി ഐസിഎഐയും ക്യുഎഫ്സിഎയും സഹകരിക്കും
പശ്ചാത്തലം:
ഇൻസ്റ്റിറ്റ്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇന്ത്യ  ഇന്ത്യയിലെ ചാർട്ടേഡ് അക്ക അക്കൗണ്ടൻസി തൊഴിൽ നിയന്ത്രിക്കുന്നതിന് 1949 ൽ പാർലമെൻറ് പാസ്സാക്കിയ ചാർട്ടേഡ് അക്കൗണ്ടന്റ്സ് നിയമപ്രകാരം സ്ഥാപിതമായാ ഒരു നിയമപരമായ സ്ഥാപനമാണ്. ഖത്തർ ഫിനാൻഷ്യൽ സെന്റർ അതോറിറ്റി  2005 ലെ നിയമ നമ്പർ  അനുസരിച്ച് സ്ഥാപിതമായ ഒരു സ്വതന്ത്ര നിയമ സ്ഥാപനമാണ്. ഖത്തറിലെ (ക്യുഎഫ്സിയെ ലോകോത്തര നിലവാരത്തിലുള്ള സാമ്പത്തിക, ബിസിനസ് കേന്ദ്രമായി വികസിപ്പിക്കുന്നതിലും ഉന്നതിയിലെത്തിക്കുന്നതിനും ഈ സ്ഥാപനത്തിന് ഉത്തരവാദിത്തമുണ്ട്. .
പ്രധാനമന്ത്രിയുടെ ഓഫീസ്
വാരാണസി ഫ്ളൈഓവര് ദുരന്തത്തില് പ്രധാനമന്ത്രി സഹായധനം പ്രഖ്യാപിച്ചു
വാരാണസിയില് നിര്മ്മാണത്തിലിരുന്ന ഫ്ളൈഓവര് തകര്ന്നുണ്ടായ ദുരന്തത്തില് ജീവന് നഷ്ടമായവരുടെ അടുത്ത ബന്ധുക്കള്ക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന് 2 ലക്ഷം രൂപ വീതം സഹായധനമായി പ്രധാനമന്ത്രി ശ്രീ. നരേന്ദ്ര മോദി അനുവദിച്ചു.ദുരന്തത്തില് ഗുരുതരമായി പരിക്കേറ്റവര്ക്ക് 50,000 രൂപ വീതവും അനുവദിച്ചിട്ടുണ്ട്.
(ND/MRD